OzLabs/hebrew-wiki-articles huggingface dataset:
שייח' סעד

שייח' סעד היא אחת משבע שכונות המשנה של ג'בל מוכאבר בדרום מזרח ירושלים. לפי הלשכה הפלסטינית המרכזית לסטטיסטיקה בשכונה חיים 2,278 תושבים נכון ל-2017. על פי רשויות מדינת ישראל, בשכונה מתגוררים כ-1,500 נפשות, כמעט מחציתם נושאי תעודות זהות כחולות, תושבי קבע בישראל.

== אופי השכונה ==
השכונה נבדלת משאר שכונות-המשנה של ירושלים בכך ששטחה לא סופח לעיר לאחר מלחמת ששת הימים. בעת בניית גדר ההפרדה הושארה שייח' סעד בצד המזרחי של הגדר מחוץ לשטח הישראלי. לשם הסדרת הכניסה של תושבי השכונה לירושלים נקבעו הסדרים, שהיו מושא למאבקים ציבוריים ומשפטיים.

בנוסף לבתי מגורים, יש בשכונה רק חנות מזון אחת, בית ספר יסודי וכן מרפאה בסיסית ביותר אליה מגיע רופא פעמיים בשבוע למשך שעתיים בכל פעם. לשאר צורכיהם מתבססים תושבי השכונה על השירותים בשכונות האם ג'בל מוכאבר.

עם התפתחות שכונת ג'בל מוכבר במהלך השנים שלאחר הכללתה בירושלים המאוחדת התפתחה גם שייח' סעד, וכמחצית מתושביה הם תושבי קבע בישראל ונושאים תעודות זהות כחולות. אף על פי ששייח' סעד לא סופחה לירושלים, נהגה עיריית ירושלים לגבות מתושביה ארנונה ובתמורה, לספק שירותי מים, חשמל, חינוך, בריאות ועבודה לתושבי השכונה, ללא קשר לשאלה אם הם בעלי תעודות זהות כחולות או כתומות. בשנת 1993 במהלך האינתיפאדה, הוטל סגר כללי על שטחי ירושלים ולראשונה נאסר על תושבי שייח' סעד להיכנס לג'בל מוכאבר. עתירה לבג"ץ שהגישו תושבי השכונה בעלי תעודות הזהות הכתומות והירוקות הביאה למתן היתרי כניסה קבועים בעבורם לירושלים.

באוגוסט 2003 הוצא על ידי משרד הביטחון צו תפיסה לצורך הקמת קטע של גדר ההפרדה שיפריד בין השכונה לבין שטחה של ירושלים. כן פעלה המדינה לסלילת כביש שיחבר את שייח' סעד לסוואחרה המזרחית, בכוונה לכוון את החיבור בין שייח' סעד לג'בל מוכאבר דרך סוואחרה המזרחית. באפריל 2004 הגישו תושבי השכונה ערעור על תוואי גדר ההפרדה ובעקבות זאת הופסקו העבודות ובמרץ 2006 קבלה הוועדה את הערעור והורתה למדינה שלא להפריד את שכונת שייח' סעד מירושלים. על ההחלטה הגישה המדינה עתירה לבג"ץ. כן הקימה המדינה גדר זמנית, עם שער זמני הפתוח 24 שעות ביממה, שחצצה בין שייח' סעד לבין ירושלים. בעקבות פיגוע ירי כלפי חיילי משמר הגבול במחסום, בו נפצעו שני שוטרים ונהרג תושב השכונה, הוגברו אמצעי האבטחה במחסום. במרץ 2010 ביטל בג"ץ את החלטת ועדת הערעור והתיר למדינה להקים את גדר ההפרדה בין שייח' סעד לירושלים, תוך דרישה לכך שיתקיים שער הפתוח 24 שעות ביממה בין שייח' סעד לג'בל מוכאבר.

נכון ל-2010 שייח' סעד מנותקת משאר העיר ומג'בל מוכבר במחסום, שלטענת התושבים סגור תמידית, בניגוד להחלטת בג"ץ בעניין.
נכון לנובמבר 2019 המחסום פתוח להולכי רגל מחזיקי היתרים בלבד, והעברת סחורה אסורה.
 
==קישורים חיצוניים==
* אהוד תגרי ויהודית אופנהיימר, [http://www.ir-amim.org.il/sites/default/files/עקורים%20בעירם.pdf עקורים בעירם: מדיניות ישראל במזרח ירושלים והשפעתה על השכונות הפלסטיניות הירושלמיות שמעבר לגדר ההפרדה], באתר האינטרנט של עמותת "עיר עמים", יוני 2015

==הערות שוליים==

קטגוריה:ירושלים: שכונות
קטגוריה:מזרח ירושלים
קטגוריה:רכס ארמון הנציב
קטגוריה:שכונות ערביות בירושלים
קטגוריה:נפת אל-קודס
המוח המוארך

המוח המוארך (מסומן באדום)
Myelencephalon => Medulla oblongata
עצב הראיה. 2) תצלובת הראיה. 3) צרור הראייה. 4) גבעול בלוטת יותרת המוח. 5) הגופים הדדיים. 6) . 7) הגשר (פונס). 8) חריץ הבסיס (של ). 9) חריץ הגשר התחתון (עצבי הגולגולת ה-VI, VII, VIII). 10) פירמידות המח המאורך. 11) המח המאורך, חריץ אמצעי קדמי. 12) חריץ קדמי צידי (שורש עצב C1 ועצב גולגולת XII). 13) הַזַּיִת (אוליבה). 14) חריץ שאחרי הזית (עצבי הגלגולת ה-IX, X). 15) של החדר הרביעי. 16) צֹמֶת הַפִּירָמִידוֹת. 17) . 18) עצב הריח.]]
המוח המוארך (TA: Medulla oblongata) הוא אזור במוח המהווה את חלקו התחתון של גזע המוח. הוא ממוקם בקצה העליון של חוט השדרה ומתחת לגשר..

גרעינים של תאי עצב במוח המוארך שולטים על תפקודים אוטונומיים בסיסיים של הגוף, בהם נשימה, פעולת הלב, לחץ הדם ורפלקסים של בליעה והקאה. משום שתהליכים אלו חיוניים לקיום החיים, פגיעה במוח המוארך עלולה לגרום למוות..

המוח המוארך משמש כחוליה מקשרת בין המוח לחוט השדרה, שדרכה עוברות מסילות עולות המעבירות למוח מידע חושי ממערכת המגע ומהאיברים הפנימיים, ומסילות יורדות של המערכת המוטורית שמעבירות פקודות לשרירים. כשסיבי המסלול המוטורי הקורטיקו-ספינאלי יורדים ממספר כיוונים בקפסולה הפנימית ומתכנסים במוח המאורך, הם יוצרים מבנים הדומים מעט לפירמידות הפוכות. מכאן שמו הנוסף של מסלול זה: המסלול הפירמידלי.

חלק מסיבי עצב, המטפסים מן הגוף או יורדים מן המוח, מצטלבים באזור המוח המוארך ועוברים לצד השני של הגוף. לדוגמה, סיבי העצב המעבירים מידע חישתי של מגע עדין, מנח הגוף (פרופריוספציה) ורטט מצטלבים במדולה, וסיבי העצב המעבירים פקודות לשרירים מצטלבים בצֹמֶת הַפִּירָמִידוֹת. כתוצאה מכך, הצד הימני של הגוף קשור לצד השמאלי של המוח ואילו צדו השמאלי של הגוף קשור לצדו הימני של המוח..

התצורה הרשתית, אשר מתחילה במוח האמצעי ועוברת דרך הפונס מסתיימת במוח המוארך..

==קישורים חיצוניים==

* 

==הערות שוליים==

קטגוריה:המוח האחורי
זבזדה 2005 פרם (כדורגל נשים)

מועדון כדורגל הנשים זבזדה-2005 פרם (ברוסית: Женский Футбольный клуб «Звезда-2005» Пермь) הוא מועדון כדורגל נשים רוסי, הנחשב למועדון כדורגל הנשים המוצלח ביותר במדינה, לאחר שהעפיל לגמר ליגת האלופות לנשים בעונת 2008/09 וזכה במירב תוארי האליפות (שישה במספר).

הקבוצה הוקמה ב-2005 ומאז היא משתתפת קבועה באליפות רוסיה בכדורגל נשים.

==היסטוריה==
הקבוצה הוקמה ב-2005 וב-2006 כבר השתתפה באליפות רוסיה בכדורגל נשים, גביע רוסיה בכדורגל נשים ובאליפות מחוז פרם. בעונת הבכורה שלה הקבוצה זכתה באליפות מחוז פרם לאחר שלא ספגה אף שער והבקיעה 54 שערים לאורך טורניר אליפות המחוז כולו. בגביע המדינה, העפילה הקבוצה לשמינית הגמר ובליגה הקבוצה סיימה כסגנית אלופת ליגת המשנה וכבר בעונת 2007 השתתפה בליגה הבכירה.

בעונת הבכורה שלה בליגה הצטרפו לקבוצה כדורגלניות מנבחרת רוסיה בכדורגל נשים ונבחרת אוקראינה, כמו כן הוזמן אלכסנדר גריגוריאן לאמן את הקבוצה. גריגוריאן הוביל את הקבוצה לזכייה באליפות ובגביע ולדאבל היסטורי כבר בעונת הבכורה שלה, כאשר היא גוברת על מובילת הליגה רוסיאנקה ממחוז מוסקבה. הקבוצה שיחקה את כל העונה, ללא הפסד כלל. עם זכייתה באליפות, הפכה הקבוצה מפרם לקבוצה הראשונה מהעיר פרם שזכתה להשתתף בטורנירים האירופאיים, ובגביע אופ"א לנשים - טורניר כדורגל הנשים החשוב ביותר באירופה, ששינה את שמו בעונת 2009 לליגת האלופות.

בעונת 2008, הקבוצה חזרה על הישגה מהעונה הקודמת וזכתה באליפות ללא כל הפסד, והעפילה עד לגמר ליגת האלופות בעונת 2008/09. הקבוצה הייתה לאחת מארבע קבוצות כדורגל הנשים הטובות ביבשת, לאחר שגברה על מחזיקת הגביע הקודמת, פרנקפורט הגרמנית וגברה גם על ברונדבי הדנית. בעונתה המוצלחת בליגת האלופות, הקבוצה ניצחה 9 משחקים ברציפות, שהיה לשיא בטורניר הזה.

אולם, במשחק הגמר הראשון הקבוצה הפסידה 6-0 לדיסבורג 2001 הגרמנית והמאמן אלכסנדר גריגוריאן לקח על עצמו את האשמה והתפטר. במשחק השני הקבוצה סיימה בשוויון 1:1 והודחה.

בשנים 2014-2015 זכתה באליפות הליגה הרוסית. בעונת 2016 סיימה כסגנית האלופה אך זכתה בגביע הרוסי. עונה לאחר שוב זכתה באליפות הלאומית ובשנים 2018-2019 העפילה פעמיים רצופות לגמר הגביע הרוסי.

==תארים==
* אליפות רוסיה בכדורגל נשים (6): 2007, 2008, 2009, 2014, 2015, 2017
* גביע רוסיה בכדורגל נשים (7): 2007, 2011/2012, 2012/2013, 2015, 2016, 2018, 2019
* אליפות מחוז פרם (1): 2006
* ליגת האלופות לנשים: גמר 2009

==קישורים חיצוניים==

* 
*[http://www.womenfootball.ru/teams/zvezda2009.html פרופיל הקבוצה באתר התאחדות כדורגל הנשים הרוסית]

קטגוריה:קבוצות כדורגל נשים רוסיות
קטגוריה:פרם (עיר): מועדוני ספורט
דניאל מאסי

דניאל ריימונד מאסי (באנגלית: Daniel Raymond Massey; 10 באוקטובר 1933 - 25 במרץ 1998) היה שחקן קולנוע אנגלי. הוא נודע בתפקידו כדניאל בדרמה הבריטית The Roads to Freedom. הוא גם נודע עבור תפקידו כנואל קאוורד בסרט "כוכבת!" (!Star) מ-1968, תפקיד שזיכה אותו בפרס גלובוס הזהב ובמועמדות לפרס האוסקר.

== חיים אישיים ==
מאסי נולד בלונדון ב-1933 לזוג השחקנים אדריאן אלן ומועמד פרס האוסקר ריימונד מאסי, אחותו הייתה השחקנית אנה מאסי ודודו היה המושל הכללי של קנדה וינסנט מאסי.
מאסי גדל עם אמו לאחר שהוריו התגרשו, וכמעט ולא ראה את אביו במהלך מרבית שנות חייו, אם כי השניים לוהקו כאב ובן בסרט "שומרי המלכה" ב-1961.

הוא למד ב"איטון קולג'" וב"מכללת המלך" שבקיימברידג'.
מאסי נישא שלוש פעמים במהלך חייו: לשחקנית הסקוטית אדריאן קורי, לשחקנית פנלופי וילטון במשך תשע שנים (איתה הביא לעולם את בתו היחידה) ולאחותה של וילטון, לינדי לה היה נשוי עד למותו.

מאסי, אשר נעדר מהבמה עקב מחלת לימפומת הודג'קין בה חלה, חזר להופיע ב-1995. הוא נפטר בלונדון בשנת 1998 מהמחלה כשהוא בן 64<ref name=":0"></ref>,

== קריירת משחק ==
מאסי התפרסם לראשונה בשנת 1960 בדרמה "הבדרן" בתור גרהאם, ארוסה של ג'ין רייס (ג'ואן פלורייט ) שרוצה להצליח מחוץ לגבולות בריטניה ומנסה לפתח עסקים באפריקה.
בשנת 1961 שיחק לצד אביו בדרמה הצבאית "שומרי המלכה"

בשנת 1968 רשם מאסי את רגע השיא שלו בקריירה כשזכה בפרס גלובוס הזהב לשחקן המשנה הטוב ביותר על הופעתו בדרמה המוזיקלית של רוברט וייז "כוכבת!", בסרט גילם מאסי את השחקן והמחזאי האנגלי נואל קאוורד. מאסי היה פייבוריט לזכות בפרס האוסקר לשחקן המשנה הטוב ביותר על התפקיד, אך לבסוף הוא הפסיד לג'ק אלברטסון.

בשנת 1971 השתתף בדרמה הביוגרפית המבוססת על מלכת סקוטלנד מרי, מלכת הסקוטים, בתפקיד סר רוברט דאדלי, מאהבה של המלכה מרי (ונסה רדגרייב). הוא שיחק בתפקיד קטן בדרמת הכדורגל של ג'ון יוסטון "הבריחה לניצחון" ובסרטו של ניקולס רוג "שאלה של זמן".

מאסי זכה לשבחים רבים על תפקידים כבדים ותובעניים בתיאטרון, ביניהם התפקיד של המנצל הגרמני וילהלם פורטוונגלר ב-1995 במחזה של רונלד הארווד - "Taking Sides". הוא גילם תפקיד זה שוב כעבור שנה על בימות ברודוויי<ref name=":0" />.

== פילמוגרפיה ==
* מבצע בולשיין (1959)
* למעלה ולמעטה (1959)
* הבדרן (1960)
* כוכבת! (1968)
* מרי, מלכת הסקוטים (1971)
* שאלה של זמן (1980)
* הבריחה לניצחון (1981)
* בשם האב (1993)
* עושה הניסים (2000)

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:חברי הלהקה השייקספירית המלכותית
קטגוריה:זוכי פרס גלובוס הזהב: קולנוע: שחקן משנה
קטגוריה:אנגלים שנולדו ב-1933
קטגוריה:בריטים שנפטרו ב-1998
נייר אפייה

נייר אפייה
נייר אפייה הוא נייר המבוסס על תאית, לרוב נייר פרגמנט, המשמש באפייה כמשטח מונע הידבקות לשימוש חד פעמי אשר אינו נשרף גם בטמפרטורות גבוהות יחסית בתוך תנורים ביתיים. 

==נייר פרגמנט==
המקור לשם הנייר הוא סוג הנייר שהיה עשוי מעורות של חיות שהיה בייצור נרחב מאוד בעיר פרגמון שביוון, אם כי לא שם הומצא על פי ממצאים ארכאולוגיים. שם סוג זה התגלגל דרך הלטינית (pergamenum) למילה האנגלית Parchment.
 
נייר הפרגמנט המודרני מיוצר על ידי הזרמת גיליונות העשויים מעיסת נייר דרך אמבט של חומצה גופרתית (בשיטה הדומה להכנת נייר העתקה), ולעיתים משתמשים באבץ כלורי. תהליך זה ממוסס באופן חלקי או הופך את הנייר לעיסה ג'לטינית, תהליך שניתן לבטלו על ידי שטיפתם של הכימיקלים החוצה וייבוש הנייר. תהליך זה מייצר נייר המאופיין בצפיפות ויציבות גבוהים עם עמידות גבוהה בחום, ואנרגיה נמוכה על פני המשטח שהופכת אותו לבלתי דביק וקל לשחרר ממנו מאפים. נייר אפייה מזכיר במראהו קלף. 

המאפיינים, המעניקים לנייר את היכולת להיות בלתי דביק, יכולים להיעשות על ידי נייר המצופה בחומרים משמרי לחות היכולים לעמוד בטמפרטורות הגבוהות בהן משתמשים בתהליך האפייה או הצלייה. לעיתים משתמשים בנייר העשוי משכבת סיליקון דקה.

===אופן השימוש===
"אצבעות דגים" על נייר אפייה
ניתן להניח את הנייר על גבי תבנית אפייה, אך נהוג להצמידו בעזרת מעט מאוד מים המונחים על גבי התבנית ומשמשים כחומר "מדביק" בין הנייר לתחתית ודפנות תבנית האפייה, מה שמונע מהנייר מלהתרומם ומקל על העבודה איתו.

הנייר משמש גם כמעטפת לאידוי מוצרי מזון בעזרת סגירתו לצורת שקית, ובישול המזון בתוך סביבה אטומה, המונעת את התייבשותו ונחשבת לבריאה בשל העדר הצורך בשמן. 

נייר האפייה יכול להוות תחליף בכל מקום בו נדרש נייר שעווה כבסיס שאינו נדבק, אולם נייר השעווה אינו יכול להוות תחליף לנייר האפייה בתנור, היות שמרכיביו יגרמו ליצירת עשן במהלך האפייה.

==קישורים חיצוניים==

* 
* 

==הערות שוליים==

אפייה
קטגוריה:אפייה
קטגוריה:מוצרים חד-פעמיים
קטגוריה:מוצרי נייר
סבונית

סבונית (שם מדעי: vaccaria) הוא סוג צמח עשבוני ממשפחת הציפורניים שמיניו קיבלו את שמם, בגלל החומר סאפונין שהם עשירים בו. הסאפונין הוא חומר בעל תכונות הקצפה, ומשמש כחומר עזר בתעשיית חומרי הניקוי. בעבר היו משתמשים בשורשים, בענפים הרכים, בזרעים ובפרחים של מיני הסבונית, לכביסת בדים עדינים כאריגי משי ותחרה.

מספר מיני הסבונית הוא כ-40, והם נפוצים ביבשת אירופה ובארצות הים התיכון. הם נפוצים כצמחי בר וגם כצמחי תרבות.

גובה הגבעול הוא בין 50–70 ס"מ. העלים נגדיים, ומסודרים על הגבעול בזוגות. הפרחים הם תפרחת דו-בדית כך שמהציר הראשי מסתעפים שני ענפים נושאי פרחים, וכל אחד מהם בעצמו הוא גם ציר להסתעפות של שני ענפים נושאי פרחים.

הפרח הוא גביע בעל 5 שיניים, וחמש צלעות בולטות ההופכות לאחר הפריחה למעין כנפיים. לפרח 5 עלי כותרת ו- 10 אבקנים. הפרי הוא הלקט מארך בעל 4 קשוות.

בסוג זה 4 מינים:
*Vaccaria grandiflora
*סבונית השדה (Vaccaria hispanica) - נפוץ בארץ ישראל
*Vaccaria liniflora
*Vaccaria oxyodonta

==קישורים חיצוניים==

* [http://zipcodezoo.com/Key/Plantae/Vaccaria_Genus.asp מידע מאתר zipcode zoo]

*
ריאד מנסור

ריאד' מנצור (בערבית: رياض منصور, נולד ב-21 במאי 1947) הוא הנציג של הרשות הפלסטינית באומות המאוחדות. מעמדו, הנגזר ממעמד המשלחת הפלסטינית, הוא כשל משקיף קבוע.
== חייו ==
מנסור הוא בוגר של אוניברסיטת יאנגסטון שבאוהיו לתואר ראשון בפילוסופיה ותואר שני בייעוץ חינוכי ובעל תואר דוקטורט מאוניברסיטת אקרון שבאוהיו. משנת 2002 משמש כפרופסור נלווה למדעי המדינה באוניברסיטת מרכז פלורידה.

הוא שימש כסגן הנציג הפלסטיני לאו"ם בין השנים 1983 ל-2004. במהלך אותה תקופה שימש במספר תפקידים בעולם העסקים. בשנת 2005 מינה אותו נשיא הרשות מחמוד עבאס לתפקיד במקום נאסר אל-קודווה. מנסור היה אחד מהגורמים הפעילים במאמצים של הרשות הפלסטינית לקבל הכרה כמדינה בעצרת הכללית של האו"ם לקראת ספטמבר 2011.

נשוי ואב לשניים.

== קישורים חיצוניים ==

* [http://www.un.org/News/Press/docs/2005/bio3704.doc.htm הודעה על מינויו]
* [http://www.unmultimedia.org/tv/webcast/2011/06/riyad-h-mansour-palestine-security-council-media-stakeout.html Riyad H. Mansour (Palestine) - Security Council Media Stakeout]
* עמית כהן, [http://www.nrg.co.il/online/1/ART2/271/159.html?hp=1&cat=486 השגריר הפלסטיני: לא זקוקים לרשות כדי להקים מדינה], nrg, 16 באוגוסט 2011

קטגוריה:רמאללה: אישים
קטגוריה:דיפלומטים פלסטינים
קטגוריה:פליטים פלסטינים
קטגוריה:שגרירים בקוסטה ריקה
קטגוריה:בוגרי אוניברסיטת אקרון
קטגוריה:סגל אוניברסיטת מרכז פלורידה
קטגוריה:פלסטינים שנולדו ב-1947
סיפורי איש היער

סיפורי איש היער הוא אסופה של מעשיות צמחים ארצישראליים מאת הסופר והתסריטאי ינץ לוי ובאיורה של ליאורה גרוסמן. באסופה, שהתפרסמה בשנת 2010, תשעה סיפורים שסופרו מחדש בידי לוי. כל אחד מהסיפורים עוסק בצמח אחד או שניים הנפוצים בישראל כמו כלנית הדס ועוד כמה. באסופה סיפורים שמקורם במיתולוגיה היוונית, במקרא, בסיפורי מדריכים ואף סיפור בהשראת סב סביון מאת לוין קיפניס. בכתיבת האסופה לקח לעצמו לוי יד חופשית בעיבודם של הסיפורים תוך נאמנות לערכים הסיפוריים היסודיים המצויים בגרסאות הקודמות. 
בסוף כל סיפור מופיע דף מידע בוטאני על הצמח שבו עסק הסיפור. בספר מעשיות על הצמחים הבאים: רקפת וכלנית, הדס, זית, אלון, סרפד, קנה, חיטה, נרקיס וסביון. 
הספר מלווה באתר אינטרנט שכולל מערך שיעור המציע פעילות יצירתית לתלמידי בתי הספר היסודיים. הספר הוא רב מכר. בשנת 2013 התפרסמה מהדורת טיולים של הספר "סיפורי איש היער" בשם "סיפורי איש היער - אגדות לטיולים". בשונה מהספר בצורתו המקורית, מהודרת הטיולים קטנה יותר ובכריכה רכה והיא נועדה למטיילים בישראל. 

== קישורים חיצוניים ==
* [https://web.archive.org/web/20110807183302/http://www.ish-hayaar.co.il/ האתר הרשמי של "סיפורי איש היער"].
* [http://ha-pinkas.co.il/?p=5384 מאמר מאת ינץ לוי על תהליך יצירת סיפורי איש היער], הפנקס.
* [https://web.archive.org/web/20110728075701/http://www.ish-hayaar.co.il/166158/products מעשיה מתוך סיפורי איש היער].
* .
* [http://www.ish-hayaar.co.il/166158/%D7%97%D7%93%D7%A9%D7%95%D7%AA מבחר ביקורות על סיפורי איש היער].
*
* 

== הערות שוליים ==

קטגוריה:ספרות בעברית
קטגוריה:ספרי 2010
קטגוריה:ספרי הוצאת כנרת
Faux pas

Faux pas (מילולית: 'צעד שגוי', מבוטא פֿוֹ פָּה) הוא ביטוי צרפתי המקובל בשפות אירופיות רבות, ומשמעותו היא מעשה אשר מפר את הנורמות המקובלות בחברה, גם אם הוא אינו פלילי או בלתי־חוקי. האדם העושה את המעשה עשוי להיחשב גס רוח, חריג ובלתי־מתחשב. המילה הראשונה בביטוי נהגית בפ"א רפה והמילה השנייה בפ"א דגושה, והביטוי כולו נהגה במלרע (כמו 'או אז').

בפילוסופיה, נעשה שימוש מושאל בביטוי החלה לא מתאימה של תיאוריה או מושג בהקשר שבו הם אינם שייכים או אינם רלוונטיים.

הגדרת מעשה מסוים כ־faux pas היא פעמים רבות תלוית תרבות, כך שדבר אשר נחשב ל-faux pas במדינה או בתרבות אחת עשוי להיחשב מקובל או אף רצוי במקום אחר.

דוגמאות ל־faux pas:
* בממלכה המאוחדת: פנייה למלכה בשמה הפרטי ולא בכינוי 'הוד מעלתה'.
* אדם הנכנס לכנסייה בלי להסיר את כובעו ולגלות את ראשו, גבר הנכנס לבית כנסת בראש מגולה.
* אדם הנכנס יחף לסניף בנק, אדם הנכנס למסגד בנעליו.

דוגמה לשימוש בפילוסופיה:
* מתמטיקאי הנשען על תאוריית הטעות של Hartry Field לפיה מספרים אינם קיימים וממילא טיעונים מתמטיים בהכרח אינם נכונים, על-מנת לקבוע שאין מספר ראשון גדול ביותר.

== ראו גם ==
* טאקט

==הערות שוליים==

קטגוריה:מילים וביטויים בצרפתית
קטגוריה:נימוסים
משקיפים בעצרת הכללית של האומות המאוחדות

משקיפים באומות המאוחדות הן ישויות מדיניות, ארגונים בינלאומיים, ומדינות שאינן חברות באו"ם אשר הוענק להם מעמד מיוחד בארגון האומות המאוחדות, זאת בניגוד למעמד של חברות מלאה של 193 המדינות החברות. מעמד של משקיפה ניתן על ידי העצרת הכללית של האומות המאוחדות.

למשקיפות זכות לנאום בעצרת הכללית של האומות המאוחדות, להשתתף בהצבעות פרוצדורליות, אולם הן אינן יכולות להצביע על הצעות. זכויות נוספות כמו הזכות להגיש הצעות או הזכות להגיש מסמכים ניתנות למשקיפים מסוימים בלבד.

למשקיפים מוענקים מושבים בהיכל העצרת הכללית של האומות המאוחדות מאחורי המושבים של המדינות החברות.

== מדינות שאינן חברות באו"ם ==
מדינות משקיפות שאינן חברות באו"ם מוכרות על ידי הארגון כישויות מדינותיות אשר יכולות להגיש בקשה להצטרפות לארגון לפי החלטתן. שווייץ הייתה במעמד זה משנת 1948 עד לקבלתה כחברה מלאה באו"ם בספטמבר 2002. שתי המדינות במעמד זה הן הכס הקדוש, אשר משמש כריבון על קריית הוותיקן, והרשות הפלסטינית, תחת השם "מדינת פלסטין". הרשות הפלסטינית זכתה למעמד זה בנובמבר 2012, כאשר עד אז (מ-1974) הוכר אש"ף כארגון משקיף וכנציג המאמץ הלאומי הפלסטיני. נציג הרשות הנוכחי הוא ריאד מנסור.

גם למסדר הריבוני הצבאי של מלטה, אשר ריבונותו הוכרה על ידי יותר ממאה מדינות, מעמד של משקיף משנת 1993. המסדר הוא הישות העצמאית היחידה בעולם שאין לה טריטוריה כלשהי.

לאיי קוק וניווה ממשלה אוטונומית המטפלת בעניינים פנימיים בטריטוריות, אך קשרי החוץ שלהן מנוהלים על ידי ניו זילנד, ולכן הן אינן חברות באומות המאוחדות, אלא מתייחסים אליהן כאל מדינות שאינן חברות.

== ישויות נוספות ==
=== ישויות שונות ===
*הוועד הבינלאומי של הצלב האדום (ICRC) (משנת 1990)
*הפדרציה הבינלאומית של אגודות הצלב האדום והסהר האדום (The International Federation of Red Cross and Red Crescent Societies) (משנת 1994)
*הארגון הבינפרלמנטרי הבינלאומי (IPU – Inter Parliamentary Union) משנת 2002
*בית הדין הפלילי הבינלאומי, משנת 2004
*הוועד האולימפי הבינלאומי, משנת 2009

=== ארגונים בין-ממשלתיים ===
בהם: האיחוד האפריקאי, הקרן העולמית למאבק באיידס, שחפת ומלריה, מועצת אירופה, הקהילייה המזרח-אפריקנית, הליגה הערבית, האינטרפול, איגוד המדינות הפרנקופוניות, חבר המדינות, האיחוד האירופי ועוד.

==קישורים חיצוניים==

* 

*
קטגוריה:מדינות החברות באומות המאוחדות
גביע המאה למהפכת מאי

12 ביוני 1910 נבחרת ארגנטינה במשחק הניצחון 4-1 מול אורוגוואי
גביע המאה למהפכת מאי (Copa Centenario Revolución de Mayo) הוא טורניר הקופה אמריקה הלא רשמי הראשון שהיה טורניר הגביע לקביעת אלופת אמריקה הדרומית בכדורגל והוא נערך בין מאי ליולי 1910.

הטורניר נחשב ללא-רשמי, כיוון שקונפדרציית הכדורגל של אמריקה הדרומית, מסרבת להכיר בו כטורניר תקני.

הטורניר נערך במלאת 100 שנה למהפכת מאי שפרצה בארגנטינה, ב-25 במאי 1810.

הטורניר נערך בשיטת ליגה, בין ארגנטינה, אורוגוואי וצ'ילה והוא נערך ללא טורנירי מוקדמות קודם לכן.

==משחקי הטורניר==

==אלופה==

==קישורים חיצוניים==

*[http://www.rsssf.com/tablesc/centenario1910.html#scorers קופה אמריקה 1910 בארכיון RSSSF]

קטגוריה:קופה אמריקה
קטגוריה:1910 בספורט
קטגוריה:בואנוס איירס: תחרויות כדורגל
הסהר האדום הפלסטיני

אמבולנס פלסטיני משמש כ[[מגן אנושי על מיידי אבנים]]
אמבולנס של הסהר הפלסטיני האדום בירושלים, עם לוחית רישוי ישראלית.
הסהר האדום הפלסטיני (בערבית: جمعية الهلال الأحمر الفلسطيني) הוא ארגון סיוע ועזרה ראשונה הפועל בשטחי הרשות הפלסטינית ביהודה ושומרון, במזרח ירושלים וברצועת עזה.

== פעילות ==
הארגון הוקם בשנת 1968, על ידי ד"ר פתחי ערפאת, אחיו של יאסר ערפאת. הארגון עוסק בהפעלת בתי חולים, שירותי רפואת חירום ושירותי אמבולנס ומטהו נמצא ברמאללה. הארגון מפעיל כ-41 תחנות אמבולנס בשטחי הרשות וכ-122 אמבולנסים.

בדצמבר 2005 נחתם הסכם לשיתוף פעולה בין הסהר האדום הפלסטיני לבין ארגון מגן דוד אדום הישראלי. ההסכם מאפשר לסהר האדום הפלסטיני להיעזר בשירותי הארגון הישראלי, שציודו מתקדם יותר, ומסדיר טוב יותר את מעבר האמבולנסים של הסהר האדום בתקופות של מתיחות ביטחונית.

בשנת 2006 הארגון הוכר רשמית על ידי הוועד הבינלאומי של הצלב האדום (ICRC) והפדרציה הבינלאומית של אגודות הצלב האדום והסהר האדום (The International Federation of Red Cross and Red Crescent Societies).

נשיא הסהר האדום הפלסטיני הוא ד"ר יונס אל חטיב.

== פעילות טרור ==
ארגוני הטרור עושים שימוש באמבולנסים ובתיעוד של הסהר האדום הפלסטיני להברחת מבוקשים ואמצעי חבלה ולביצוע פעולות טרור. כמו כן, אותרו מקרים של שימוש בתיעוד רפואי, בגדי רופאים ואף גיוס הרופאים עצמם כמסייעים לפעולות טרור. הג'יהאד האסלאמי הפלסטיני פרסם פוסטרים בהם הוא מתגאה בביצוע פיגוע טרור באמצעות אמבולנס עמוס חומרי נפץ.

בתקופת האינתיפאדה השנייה נתפסו מבוקשים פעילי טרור וכן אמצעי לחימה וחומרי נפץ שהוברחו באמבולנסים של הסהר האדום.

ב-27 במרץ 2002 עצר מחסום צה"ל דרומית לרמאללה אמבולנס לטיפול נמרץ. מתחת לאלונקה עליה שכב ילד חולה התגלו חגורת נפץ ומטעני חבלה. הנהג, אסלאם ג'בריל, מבוקש תנזים, עבד בסהר האדום הפלסטיני כנהג אמבולנס, והודה בחקירתו כי אמצעי הלחימה יועדו להימסר לפעילי התנזים ברמאללה. ביוני 2002 נעצר ד"ר אמג'ד עזת חסן מצטפא, רופא בבית החולים בג'נין, אשר גויס על ידי החמאס בג'נין כמבריח מחבלים מתאבדים לישראל. ב-2002 נעצר פעיל תנזים מרמאללה שהודה בחקירתו כי עסק בהברחות אמצעי לחימה באמצעות אמבולנסים. במרץ 2002 עשו מבוקשים חמושים ברמאללה שימוש באמבולנסים לשם מעבר ממקום למקום. המבוקשים לבשו בגדי רופאים וחלקם אף נהגו להסתתר במחלקות השונות בבתי החולים בעיר.

במרץ 2012 נעצרו מספר עובדים בארגון בחשד לביצוע פיגוע ירי לעבר כוחות צה"ל.

ב-13 בנובמבר 2015 בשעה 14:50 מחבל פתח באש לעבר רכב ליד עתניאל. בפיגוע הירי נרצחו הרב יעקב ליטמן ובנו נתנאל. אם המשפחה וארבעה מהילדים נפצעו. לפי תחקיר מד"א, אמבולנס של הסהר האדום הפלסטיני שהגיע לזירת הפיגוע נמנע מלהגיש עזרה לפצועים בניגוד לכללי האתיקה הרפואית, דבר שגרר מחאה חריפה מצד ישראל. הסהר האדום הכחיש את הדברים וטען שטיפל בפצועים.

== קישורים חיצוניים ==

* 

== הערות שוליים ==

קטגוריה:הרשות הפלסטינית: ארגוני בריאות ורפואה
הפלסטיני
סאפונין

המבנה הכימי של הסאפונין [[סולנין]]
סאפונין (Saponin) הוא גליקוזיד צמחי אמפיפילי פעיל שטח המקציף בבחישה במים.

הוא משמש בתעשייה וכמו כן נחשב לתוסף מזון (999 E). טעמו מריר. במינון גבוה הוא רעיל.

סאפונין נמצא בחלקים שונים של הצמח סבונית. כמו כן בזרעי קטניות ובקינואה<ref>במקרה של קינואה לפחות, [https://www.clalit.co.il/he/lifestyle/nutrition/Pages/quinoa.aspx מומלץ לשטוף] את הסאפונין</ref>. לשימוש תעשייתי הוא מופק בעיקר מהקליפה הפנימית של הצמח Quillaia<ref>נהגו לשייך את הצמח למשפחת הוורדיים</ref>.

==שימושים==
משתמשים בסאפונינים בחומרי ניקוי, כמעכבי בעירה במטפים, במוצרי מזון שונים, מוצרי קוסמטיקה ותרופות, וכמו כן כאדג'וונט.

לסאפונינים יש שימוש ברפואה העממית והם גם נמכרים כתוספי תזונה. במינונים גבוהים הם עלולים להיות רעילים<ref>לפי נייר עמדה של הרשות האירופית לבטיחות מזון, [https://efsa.onlinelibrary.wiley.com/doi/full/10.2903/j.efsa.2019.5622 Re-evaluation of Quillaia extract (E 999) as a food additive and safety of the proposed extension of use], 6 במרץ 2019</ref>.
קיימים דיווחים על פעילותם כנגד נגיפים, חיידקים, פטריות, תולעים וסרטן, אך גם על התנגשותם עם תרופות מסוימות.

==קישורים חיצוניים==

* 
* 

==הערות שוליים==

קטגוריה:תרכובות אורגניות
המסדר הריבוני הצבאי של מלטה

מסדר ההוספיטלרים הריבוני הצבאי של יוחנן הקדוש של ירושלים, רודוס ומלטה (ידוע בקיצור גם בשם "המסדר הריבוני הצבאי של מלטה") הוא מסדר קתולי עמאי (לא מיועד לאנשי כמורה) אשר מפקדתו שוכנת ברומא. המסדר נחשב על ידי רבות ממדינות העולם כבעל מעמד ריבוני עצמאי והוא בעל מעמד של משקיף באומות המאוחדות.

מקורו של המסדר של ימינו הוא במסדר ההוספיטלרים אשר הוקם בירושלים באמצע המאה ה-11 במטרה לספק עזרה לצליינים חולים ועניים. לאחר נפילת מדינת הצלבנים בירושלים בשנת 1187 הפך למסדר צבאי אשר היה מיועד לאבירים ולאצילים. לאחר הכיבוש הסופי של ארץ ישראל על ידי המוסלמים עברה פעילות המסדר לרודוס (1310–1523) ולאחר מכן למלטה (1530–1798), שם שימש המסדר כריבון של האי. לאחר כיבוש מלטה על ידי נפוליאון חדל המסדר מלשמש כריבון אולם המשיך לפעול, ומאז הוא ממשיך לטעון לריבונות עצמאית.

כיום במסדר כ-13 אלף חברים, כ-80 אלף מתנדבים קבועים וכ-20 אלף רופאים, אחיות ואנשי סגל רפואי. מטרת המסדר היא לעזור לזקנים, נכים, פליטים, ילדים, חסרי דירה וחולים בכל רחבי העולם, ללא הבחנה של גזע או דת.

בשנת 1993 קיבל המסדר מעמד של משקיף באומות המאוחדות. על אף שריבונות המסדר מוכרת על ידי יותר ממאה מדינות, המסדר הוא הישות העצמאית היחידה בעולם שאין לה טריטוריה כלשהי.

בשנת 2019 התקיים שיתוף פעולה אקדמי ראשון בין גורם רשמי מטעם המסדר, ד"ר פבריציו בוצאטו (שגריר המסדר ברפובליקת נאורו), לבין איש אקדמיה ישראלי, פרופ' דב בער קוטלרמן (אוניברסיטת בר-אילן) - אשר שימשו יו"ר משותפים של כנס "דיפלומטיה הומניטרית ולימודי יהדות", שהתקיים על אדמת טאיוואן והוקדש לשני חסידי אומות העולם האסייתים - צ'יאונה סוגיהארה מיפן וחה פנגשאן מסין.

== קישורים חיצוניים ==

* 
* 

* 
*

==הערות שוליים==

קטגוריה:מלטה: היסטוריה
קטגוריה:הוספיטלרים
קטגוריה:רומא
קטגוריה:מסדרים צבאיים נוצריים
קטגוריה:משקיפים בעצרת הכללית של האומות המאוחדות
The Revelers

The Revelers (מאנגלית: המתהוללים) היה אנסמבל ווקאלי אמריקאי, שביצע בטכניקה של "הרמוניה צפופה" ופעל בשנות העשרים והשלושים של המאה ה-20. חברי ההרכב המקורי משנת 1925 היו הטנורים אנקלין באור, לואיס ג'יימס, הבריטון אליוט שאו, הבאס וילפרד גלן והפסנתרן אד סמייל. בשנת 1926 הוחלף סמייל בפרנק בלאק. בשנת 1927 הופיע הלהקה בסרט קצת בשם The Revelers. 

ההרכב שימש כהשראה להקמת האנסמבל הקולי הידוע קומדיאן הרמוניסטס.

== קישורים חיצוניים ==

* [http://www.vocalgroup.org/inductees/the_revelers.html אודות ההרכב, באתר היכל התהילה של ההרכבים הקוליים]

קטגוריה:מקהלות
פתחי ערפאת

פתחי ערפאת (ערבית: فتحي عرفات; 11 בינואר 1933 - 1 בדצמבר 2004) היה רופא פלסטיני, מייסדו של הסהר האדום הפלסטיני ומנהלו במשך שנים ארוכות.

פתחי נולד בקהיר, מצרים, והיה אחיו הצעיר של יאסר ערפאת. הוא למד רפואה באוניברסיטת קהיר בין השנים 1950 ל-1957 ולאחר מכן עבד כרופא בקהיר, בכווית ובירדן. 

בשנת 1968 נהיה חבר במועצה הלאומית הפלסטינית. משנת 1968 שימש כנשיא האיגוד הכללי הפלסטיני של הרופאים והרוקחים. שימש כנציג הפלסטיני בארגון הבריאות העולמי בז'נבה משנת 1982. משנת 1992 שימש כנשיא האקדמיה הפלסטינית למדע וטכנולוגיה וכן כנשיא המועצה הפלסטינית הגבוהה לבריאות.

פתחי ערפאת מת בבית חולים בקהיר בדצמבר 2004, כחודש לאחר פטירת אחיו הגדול יאסר, בזמן שקיבל טיפולים נגד סרטן הקיבה וסרטן המעי הגס.
הותיר אחריו את רעייתו, נאדיה (רופאה מנתחת), בן ובת.

== קישורים חיצוניים ==
* [http://www.independent.co.uk/news/obituaries/dr-fathi-arafat-23346.html Dr Fathi Arafat - Refugee camp doctor and trusted aide to his brother Yasser], האינדפנדנט
* Tim Bullamore [http://www.ncbi.nlm.nih.gov/pmc/articles/PMC539860/ Fathi Arafat]

==הערות שוליים==

קטגוריה:רופאים פלסטינים
קטגוריה:משפחת ערפאת
קטגוריה:בוגרי אוניברסיטת קהיר
קטגוריה:פלסטינים שנולדו ב-1933
קטגוריה:פלסטינים שנפטרו ב-2004
יועץ עסקי

יועץ עסקי הוא כל אדם העוסק במתן שרותי ייעוץ בתחום תכנון, קביעת מדיניות וליווי פעילויות עסקיות.

היועץ העסקי הוא בעל ידע והשכלה רחבה בתחומי הניהול והעסקים, כשמקובלות התמחויות רבות ושונות כגון: שיווק, מימון, עסקים משפחתיים, לוגיסטיקה, מערכות מידע, אסטרטגיה, שיקום והבראת עסקים, קמעונאות, עסקים קטנים ובינוניים ועוד. בנוסף קיימות התמחויות לפי תעשייה כגון: מלאכה זעירה, תעשייה מסורתית והיי-טק.

כחלק מהתהליך היועץ ראשית יבחן את המצב הקיים בחברה או בארגון (בתחום הכלכלי, בדרכי העבודה של החברה ובפוטנציאל הגלום בעסק). לאחר מכן היעדים אליהם שואף הארגון להגיע ויחד יבנו תוכנית עבודה שתוביל להשגת היעדים באמצעות כלים ניהוליים, נקודות הסתכלות חדשות על בעיות קיימות ועוד. תהליך הייעוץ נעשה בדרך כלל בשלבים, באמצעות פגישות עבודה בתדירות קבועה.

==מקצוע הייעוץ העסקי בישראל==
תחום הייעוץ הניהולי כולל מגוון רחב של דיסציפלינות הרלוונטיות לניהולם של ארגונים עסקיים ו\או ציבוריים, ובהן ייעוץ אסטרטגי, ייעוץ עסקי, ייעוץ כלכלי, ייעוץ ארגוני, ייעוץ בתחומים כמערכות מידע, ניהול לאיכות כוללת, שירות וניהול קשרי לקוחות - וכיוצא בזה. בישראל קיימת פעילות ענפה בתחומים אלו לאורך עשרות שנים הן על ידי המט"ים (מרכזי טיפוח יזמות) והן על ידי יועצים עצמאים וחברות ייעוץ פרטיות.
לשכת היועצים העסקיים והניהוליים בישראל - מהווה את הגוף היציג של היועצים העסקיים והניהוליים בישראל והיא חברה מן המניין בארגון הגג ל.ה.ב (לשכת ארגוני העצמאים והעסקים בישראל).

=== חוקיות ===
נכון ל-2018, תחום הייעוץ העסקי אינו מוסדר בחוק בישראל, אלא נמצא בשלבי חקיקה ומפורט בהגדרת מקצוע הייעוץ העסקי בישראל (מתוך הצעת חוק הסדרת הייעוץ בייעוץ עסקי, התשס"ז-2007) איסור ייעוץ בלא רישיון.

תנאי הסף ליועץ עסקי החבר בלשכת היועצים העסקיים והניהוליים בישראל כוללים:

# יועץ עסקי יהיה אקדמאי בתחומי הכלכלה, מנהל עסקים, פסיכולוגיה, התנהגות ארגונית, תעשייה וניהול או חשבונאות, במוסד המוכר על ידי המועצה להשכלה גבוהה ובעל ניסיון של 3 שנים בניהול עסק בתחומו ו/או מתן ייעוץ עסקי, כשלפחות מחצית מתקופת הניסיון המקצועי הייתה בישראל.
# בעל תואר אקדמי אחר יוכר כיועץ עסקי, במידה והיו לו 6 שנות ניסיון מקצועי בתחומו, כשלפחות מחצית מתקופת הניסיון המקצועי הייתה בישראל.
# אדם ללא תואר אקדמי יוכר כיועץ עסקי, במידה ולו 10 שנות ניסיון מקצועי בתחומו, כשלפחות מחצית מתקופת הניסיון המקצועי הייתה בישראל.
# תושב ישראל שמלאו לו 21 שנים.

==ראו גם==
* ייעוץ אסטרטגי
* עסק

==קישורים חיצוניים==
* [https://ibca.org.il/ לשכת היועצים העסקיים והניהוליים בישראל]
* [http://www.lahav.org.il/ לשכת ארגוני העצמאים והעסקים בישראל]

== הערות שוליים ==

קטגוריה:יזמות
קטגוריה:אסטרטגיה עסקית
קטגוריה:יועצים
Ultra HDTV

יחס הרזולוציות בין שידורים רגילים (SDTV), HD ו-Ultra HD.]]
מצלמת באיכות 8K באולפן טלוויזיה ביפן, 2013
אולטרה HD (ידוע גם כ-UHD, Ultra High Definition (HD), UHDTV, Ultra HD television, 4K ו-Super Hi-Vision) הוא תקן לשידור טלוויזיה ברזולוציה גבוהה. שני הפורמטים שלו הם: 4K UHD (2160p) ו- 8K UHD (4320p).

התקן אושר על ידי איגוד הטלקומוניקציה הבינלאומי ובאוקטובר 2012 התקבל על ידי ארגון התקינה CEA האמריקאי. התקן תומך בטווח צבעים רחב לפי תקן חדש וקצב רענון של 120 תמוניות בשנייה.

בהשוואה לגודל תמונה בפיקסלים בשידור HDTV (1080×1920), בשידור UHDTV ברזולוצית 4K כמות הפיקסלים גדולה פי 4 (2160×3840) משידורי Full HD, ובשידור UHDTV ברזולוצית 8K כמות הפיקסלים תהיה גדולה פי 16 (4320×7680) משידורי Full HD. רוחב הפס הנדרש לשידורי טלוויזיה ב-Ultra HDTV הוא לא פחות מ-24Mbps.

ב-2012 ו-2013 התחילו יצרניות טלוויזיה שונות, כגון סמסונג, סוני ו-LG אלקטרוניקה למכור טלוויזיות Ultra HDTV.

בכנס ה-CES ב-2016 הציגה לראשונה חברת LG טלוויזיות שתומכות ב-8K, הדור הבא של טכנולוגיית האולטרה HD.

== ראו גם ==
* 4K
* 8K

==קישורים חיצוניים==

==הערות שוליים==

קטגוריה:אלקטרוניקה בידורית
קטגוריה:טלוויזיה: טכנולוגיה
קטגוריה:קולנוע ביתי
קטגוריה:שידור דיגיטלי
מייק ניואל

מיכאל קורמק "מייק" ניואל, (באנגלית: Michael Cormac "Mike" Newell; נולד ב-28 במרץ 1942) הוא במאי ומפיק סרטים בריטי. לאחר יציאתו לאקרנים של "הארי פוטר וגביע האש" ב-2005, הפך ניואל לבמאי השלישי המצליח ביותר בשנים האחרונות, לאחר כריסטופר נולאן ודייוויד ייטס, על פי השנתון הסטטיסטי של מועצת הקולנוע הבריטית ב-2010.

== ביוגרפיה ==
ניואל נולד בסנט אולבנס במחוז הרטפורדשייר בדרום מזרח אנגליה, כבנם של שחקנים חובבים. הוא התחנך בבית ספר סנט ובמגדלנה קולג', קיימברידג'. לאחר מכן השתתף בקורס בן 3 שנים בגרנדה טלוויזיה, מתוך כוונה להיכנס לתחום התיאטרון.

ניואל ביים תוכניות טלוויזיה בריטיות שונות, החל משנות השישים של המאה ה-20 (כמו "ספינדו" ב-1968). הוא המשיך כבמאי סרטים וידוע כמפיקם של סרט האימה "התעוררות" (1980) ו"דם רע" (1981), אודות רוצח ניו זילנדי.

הסרט הראשון שביים היה "האיש במסכת הברזל", אשר נחשב ככישלון באותה תקופה. הסרט היה מיועד לטלוויזיה, ונוצר ב-1977. סרטו הראשון שזכה לביקורת חיובית היה "לרקוד עם זר" (1985), דרמה ביוגרפית בכיכובה של מירנדה ריצ'רדסון ששיחקה את רות אליס, האישה האחרונה שנתלתה בבריטניה הגדולה. על בימוי סרט זה זכה ניואל בפרס הנוער בפסטיבל הסרטים בקאן בשנת 1985.

ניואל המשיך בהצלחותיו בקולנוע עם "אפריל קסום" (1992), עיבוד של הרומן "האפריל הקסום". מירנדה ריצ'רדסון זכתה בפרס גלובוס הזהב לשחקנית הטובה ביותר, וג'והן פולירייט זכתה בגלובוס הזהב כשחקנית המשנה הטובה ביותר. הקומדיה "ארבע חתונות ולוויה אחת" (1994) בבימויו זכתה גם היא לביקורת חיובית, וזכתה בפרסים רבים, כמו פרס סזאר (הקומדיה הזרה הטובה ביותר), פרס גלובוס הזהב, ועוד.

מאז ההפקות גורפות הפרסים שלו, ביים ניואל מספר סרטים בהוליווד, כמו "דוני בראסקו" (1997), "דוחפים פח" (1999) ו"חיוך של מונה ליזה" (2003).

ב-2005 הפך ניואל לבמאי הבריטי הראשון בסדרת סרטי הארי פוטר. ניואל ביים את "הארי פוטר וגביע האש", הרביעי בסדרה, סרט שזכה להצלחה ברחבי העולם. ניואל נשמע כקריין רדיו בתחילת הסרט.

ב-2005 קיבל ניואל 'דוקטור של כבוד' לאומנות, על ידי אוניברסיטת הרטפורדשייר, סנט אולבנס, מקום הולדתו.

ב-2007 הוא ביים את "אהבה בימי כולרה", וב-2010 את "הנסיך הפרסי: חולות הזמן".

בפברואר 2011 חבר מייק ניואל לג'יי קיי רולינג, דייוויד היימן, דייוויד ברון, דייוויד ייטס, אלפונסו קוארון, רופרט גרינט ואמה ווטסון בזכייה בפרס לתרומה משמעותית לקולנוע הבריטי של מיכאל בלקון, מטעם הזכיינית של סרטי הארי פוטר, בטקס הענקת פרסי האקדמיה הבריטית לקולנוע.

בשנת 2018 ביים את הדרמה ההיסטורית "מועדון גרנזי לספרות ולפאי קליפות תפודים", אשר מבוסס על ספר באותו שם ומככבים בו לילי ג'יימס ומיכיל האוסמן.

== קישורים חיצוניים ==

קטגוריה:במאי קולנוע בריטים
קטגוריה:מפיקי קולנוע בריטים
קטגוריה:זוכי פרס באפט"א לבמאי הטוב ביותר
קטגוריה:בריטים שנולדו ב-1942
קופה אמריקה 2007

קופה אמריקה 2007 (בספרדית: 2007 Copa América), טורניר הקופה אמריקה ה-42, נערך בין ה-26 ביוני ל-15 ביולי 2007 בוונצואלה, לראשונה בתולדות הטורניר.

בטורניר זכתה נבחרת ברזיל לאחר שגברה בגמר הטורניר על נבחרת ארגנטינה בתוצאה 3-0, ובכך השלימה זכייה שמינית בתואר. למקום השלישי הגיעה נבחרת מקסיקו לאחר שגברה בתוצאה 3-1 על נבחרת אורוגוואי במשחק על המקום השלישי. הזכייה בטורניר הקנתה לנבחרת ברזיל את הזכות להשתתף בגביע הקונפדרציות 2009 בו גם זכתה.

==אצטדיונים==
{| class="wikitable sortable"
|-
!width="150px"| עיר 
!width="220px"| אצטדיון
!width="50px"| תכולה
|-
| סן קריסטובל || אצטדיון פולידפורטיבו דה פואבלו נואבו || 38,755
|-
| פוארטו לה קרוס || אצטדיון לואיס ראמוס || 37,485
|-
| פוארטו אורדאס || אצטדיון קצ'אמאי || 41,600
|-
| מרידה || האצטדיון המטרופוליטני || 42,000
|-
| מטורין || אצטדיון מונומנטל דה מטורין || 51,796
|-
| ברינס || אצטדיון אגוסטין טובאר || 27,500
|-
| ברקיסימטו || אצטדיון הכדורגל המטרופוליטני של לרה || 42,000
|-
| קראקס || אסטאדיו אולימפיקו || 43,000
|-
| מרקאיבו || אצטדיון חוסה פאצ'נצ'ו רומרו || 44,000
|}

==משחקי הטורניר==
===שלב הבתים===
====בית א'====

====בית ב'====

====בית ג'====

====דירוג הנבחרות במקום השלישי====

===שלב הנוקאאוט===

המקום השלישי

משחק הגמר

===אלופה===

==מלכי השערים==
{|
|-
|width=33% valign=top|
 6 שערים 
* רוביניו

 5 שערים 
* חואן רומן ריקלמה

 4 שערים 
* נרי קסטיו

 3 שערים 
* הרנן קרספו
* ז'וליו בפטיסטה
* הומברטו סואזו
* עומאר בראבו
* סלבדור קבניאס
* רוקה סנטה קרוס
* דייגו פורלאן

 2 שערים 
* חאבייר מסצ'ראנו
* ליונל מסי
* חיימה מורנו
* חיימה קסטיון
* קוואוטמוק בלנקו
* קלאודיו פיסארו
* סבסטיאן אבראו
|}

== מצטיינים ==
{|class="wikitable plainrowheaders" border="1" style="font-size:100%"
|- align=center
! scope=col style="width:200px; background: gold;" | כדור הזהב
! scope=col style="width:200px; background: gold;" | נעל הזהב
! scope=col style="width:200px; background: gold;" | כפפת הזהב
|-
| רוביניו|| רוביניו|| דוני
|-
!colspan="3"|השחקן הצעיר המצטיין
|-
|colspan="3"| ליונל מסי
|-
|}

נבחרת הטורניר:
{| class="wikitable" style="margin:auto;text-align:center"
!שוער
!הגנה
!קישור
!התקפה
!מאמן
|-
| דוני
| חבייר זאנטי ג'וני מגאיון חואן חורחה פוסילה
| חאבייר מסצ'ראנו חואן רומן ריקלמה ז'וליו בפטיסטה
| ליונל מסי נרי קסטיו רוביניו
| דונגה
|}

==קישורים חיצוניים==

* [http://www.rsssf.com/tables/2007safull.html קופה אמריקה 2007] בארכיון rsssf

==הערות שוליים==

קטגוריה:קופה אמריקה
קטגוריה:תחרויות כדורגל ב-2007
קטגוריה:ונצואלה: כדורגל
קטגוריה:תחרויות ספורט בוונצואלה
אגליקון

אגליקון (באנגלית: aglycon או aglycone) נקרא גם גנין (באנגלית: genin) היא התרכובת האורגנית שנוצרת כשמחליפים את קבוצת הגליקוזיל שבגליקוזיד באטום מימן. על פי רוב, אגליקונים הם שיירים של כוהלים ארומטיים, אך ישנם גם אגליקונים הנגזרים מתרכובות אורגניות אחרות כמו פורין, פירימידין ועוד.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות אורגניות
ורנר ישראל

ורנר ישראל (באנגלית: Werner Israel; 4 באוקטובר 1931 - 18 במאי 2022) היה פיזיקאי יהודי קנדי.

==קורות חיים==
נולד בברלין למשפחה יהודית וגדל בקייפטאון. כשהיה בן תשע חלו שני הוריו, ויחד עם אחיו הוא נשלח לבית היתומים היהודי בקייפטאון לארבע שנים. בגיל צעיר החל ללמוד מתמטיקה ופיזיקה. הוא קיבל תואר ראשון בשנת 1951 ותואר שני ב-1954 מאוניברסיטת קייפטאון. בשנת 1960 סיים דוקטורט בטריניטי קולג' שבדבלין. בשנת 1958 החל ללמד באוניברסיטת אלברטה שבקנדה ושם פעל עד לפרישתו בשנת 1996. באותה שנה התמנה לפרופסור נלווה באוניברסיטת ויקטוריה.

ישראל נודע בזכות תרומתו לתחום האסטרונומיה דרך מחקריו בנושאי חורים שחורים, מושג אופק האירועים וחורים שחורים סטטים. כמו כן פרסם מחקרים בנושא תורת היחסות, קוסמולוגיה, תרמודינמיקה יחסותית וכבידה קוונטית.

נפטר בויקטוריה ב-18 במאי 2022.

==קישורים חיצוניים==

קטגוריה:מדענים יהודים קנדים
קטגוריה:פיזיקאים יהודים
קטגוריה:פיזיקאים קנדים
קטגוריה:עמיתים זרים בחברה המלכותית
קטגוריה:עמיתים יהודים בחברה המלכותית
קטגוריה:קנדים שנולדו ב-1931
קטגוריה:קנדים שנפטרו ב-2022
לשכת היועצים העסקיים והניהוליים בישראל

לשכת היועצים העסקיים והניהוליים בישראל (ל.י.ה.י) היא אגודה מקצועית המהווה את הגוף היציג בישראל ליועצים עסקיים ומתפקדת כמוסד התנדבותי המאגד ומייצג את כלל היועצים העסקיים והניהוליים בישראל. 

==היסטוריה==
הלשכה הוקמה בשנת 1998  כעמותה ללא כוונת על ידי נשיאה המייסד, יעקב קופרברג. זו נועדה לייצג ולאגד את היועצים העסקיים והניהוליים העצמאיים ופועלת לקידום נושאים רלוונטיים, ביניהם: קביעת קריטריונים לרישוי העיסוק בתחום הייעוץ העסקי והניהולי, קידום ההכרה והמודעות הציבורית שבחשיבות המקצוע ולביסוס מעמדם הציבורי של היועצים העסקיים והניהוליים בישראל, קורסים והשתלמויות מקצועיות, ימי עיון, חוזרים מקצועיים, כנסים ומפגשי יועצים. 

בנוסף הקימה הלשכה ועדת גישור וייסדה נציבות תלונות הציבור לגבי שירות ייעוץ עסקי וניהולי בישראל.

בדומה ללשכות מקצועיות אחרות כגון לשכת רואי חשבון, ולשכת עורכי הדין, מהווה ל.י.ה.י את הגוף היציג של היועצים העסקיים והניהוליים בישראל והיא חברה מן המניין בארגון הגג ל.ה.ב (לשכת ארגוני העצמאים והעסקים בישראל).

לשכת היועצים העסקיים התקבלה בשנת 2014 כחברה בארגון הבינלאומי ICMCI.

== הנהלת הלשכה ==
{| class="wikitable"
|-
! שם !! תפקיד
|-
| חיים אייזנפלד || נשיא הלשכה
|-
| מנשה רוזנפלד || סגן נשיא ויו"ר ועדת CMC
|-
|יוסי וקס ||סגן נשיא
|}

==ראו גם==
* יועץ עסקי
* ייעוץ אסטרטגי
* ניהול
* עסק

==קישורים חיצוניים==
* [https://ibca.org.il/ לשכת היועצים העסקיים והניהוליים בישראל]
* [http://www.lahav.org.il לשכת ארגוני העצמאים והעסקים בישראל]

== הערות שוליים ==

קטגוריה:אסטרטגיה עסקית
יועצים העסקיים
M39

M39 (מ-Messier 39, או NGC 7092) הוא צביר פתוח בקבוצת הכוכבים ברבור הנמצא במרחק של כ-825 שנות אור ממערכת השמש ומכיל לפחות 30 כוכבים.

== היסטוריה ==
הצביר התגלה על ידי שארל מסיה ב-24 באוקטובר 1764 והוכנס לקטלוג מסיה כשהוא מתואר כצביר של כוכבים ללא ערפילית. עוד לפניו, בשנת 1750, ציין האסטרונום הצרפתי גיום לה ז'נטיל את קיומו של צביר כוכבים בקבוצת ברבור, אך לא ברור אם מדובר באותו הצביר. בשל בהירות נראיתו הגבוהה יחסית, יש סבירות גבוהה שהצביר אכן אותו הצביר שנצפה על ידי לה ז'נטיל. אריסטו ציין בשנת 325 לפני הספירה את קיומו של עצם דמוי שביט בקבוצת ברבור, וייתכן שהוא, למעשה, הראשון שהבחין בצביר.

לצביר דרגת בהירות נראית 4.6 כך שניתן לראותו ללא ציוד עזר כאשר תנאי התצפית הם טובים במיוחד. באמצעות משקפת ניתן להבחין בכתריסר מכוכבי הצביר, שהבהיר שבהם הוא מדרגת בהירות 6.8. מיקומו של הצביר הוא כ-2.65 מעלות ממערב-דרום-מערב לכוכב π<sup>2</sup> בברבור וכ-2.75 מעלות מצפון לכוכב ρ בברבור. לאיתורו של הצביר ניתן להשתמש גם בדנב שנמצא כ-9 מעלות בכיוון מערב-דרום-מערב מהצביר. במרחק של כ-3.75 מעלות ממזרח-דרום-מזרח ל-M39 נמצאת ערפילית הגולם (IC 5146) שניתנת לצפייה גם כן באמצעות משקפת או טלסקופ חובבים.

== מאפייני הצביר ==
קוטרו של M39 הוא כ-7.5 שנות אור ומרחקו ממערכת השמש הוא כ-825 שנות אור כך שגודלו הזוויתי הוא כ-32 דקות קשת - יותר מקוטרו של הירח המלא. הצביר מכיל לפחות 30 כוכבים, כמעט כולם בסדרה הראשית ורובם מסוג ספקטרלי A, כך שגילו של הצביר מוערך ב-300-230 מיליוני שנים. כוכביו המפותחים ביותר נמצאים לקראת סוף שלב ההיתוך של מימן להליום בליבתם ולקראת תחילת תהליך הפיכתם לענקים.

== קישורים חיצוניים ==

* [http://messier.seds.org/m/m039.html M39] בקטלוג מסיה באתר SEDS.
* 

39
קטגוריה:קבוצת הכוכבים ברבור
39
נייר שעווה

200px
נייר שעווה הוא נייר, שתכונתו היא דחיית מים ושומן בזכות אטימתו על ידי ציפוי שני צדדיו בשעווה. 

המצאת נייר השעווה מיוחסת לממציא תומאס אדיסון. 

לנייר זה שימושים בבישול - שכן מזון איננו נדבק אליו - וכן בעטיפת מזון (כגון כריכים ועוגיות) לשם שמירת טריותו. בתקופה המודרנית מוכרת גם גרסה של נייר זה, המצופה בסיליקון, בדומה לנייר אפייה. עם זאת, מקומו במטבח נתפס במידה רבה על ידי ניילון נצמד.

שימושים נוספים של נייר השעווה כוללים דפי מצע למדבקות נייר, כחומר גלם במלאכות-יד וכן לעטיפה לשם הבטיחות של סכינים כגון סכיני גילוח.

==קישורים חיצוניים==

*על [http://lib.cet.ac.il/pages/item.asp?item=13946 נייר שעווה] באתר המרכז לטכנולוגיה חינוכית

שעווה
קטגוריה:כלים ומכשירים (מזון)
קטגוריה:מלאכת יד
קטגוריה:מוצרים חד-פעמיים
קופה אמריקה 2004

טורניר הכדורגל של אמריקה הדרומית - 2004 (2004 Campeonato Sudamericano Copa América) נערך בין ה-6 ל-25 ביולי 2004 בפרו, והיה הטורניר ה-41 של הקופה אמריקה. התחרות נוהלה על ידי CONMEBOL, הגוף המנהל של הכדורגל הדרום אמריקני.

לגמר הטורניר הגיעו נבחרות ברזיל וארגנטינה, כאשר ברזיל זכתה בתואר בפעם השביעית, אחרי ניצחון בפנדלים 4 - 2, אחרי שוויון 2-2.

==אצטדיונים==
{| class="wikitable sortable"
|-
!width="90px"| עיר 
!width="120px"| אצטדיון
!width="50px"| תכולה
|-
| ארקיפה || אצטדיון המונומנטל || 40,217
|-
| צ'יקלאיו || אצטדיון אליאס אגירה || 25,000
|-
| קוסקו || אצטדיון גארסילאסו || 45,051
|-
| לימה || האצטדיון הלאומי || 45,574
|-
| פיורה || אצטדיון מיגל גראו || 26,550
|-
| טאקנה || אצטדיון חורחה בסאדרה || 25,850
|-
| טרוחיו || אצטדיון מאנסיצ'ה || 25,000
|}

==משחקי הטורניר==
===שלב הבתים===
====בית א'====

====בית ב'====

====בית ג'====

====דירוג הנבחרות במקום השלישי====

===שלב הנוקאאוט===

המקום השלישי

משחק הגמר

===אלופה===

==מלכי השערים==

7 שערים
* אדריאנו

3 שערים
* קילי גונסאלס
* חבייר סביולה
* קרלוס בואנו

2 שערים
* לוסיאנו פיגוארואה
* לואיס גונסאלס
* קרלוס טבס
* אבל אגילאר
* טרסור מורנו
* לואיס פביאנו
* אגוסטין דלגדו
* נולברטו סולאנו
* פביאן אסטויאנוף
* ויסנטה סאנצ'ס
* דריו סילבה

==קישורים חיצוניים==

*[http://www.rsssf.com/tables/2004safull.html קופה אמריקה 2004 בארכיון RSSSF]

קטגוריה:קופה אמריקה
קטגוריה:תחרויות כדורגל ב-2004
קטגוריה:תחרויות כדורגל בפרו
קטגוריה:לימה: ספורט
מנהור (תקשורת נתונים)

בתקשורת נתונים, מִנְהוּר, וגם תיעול (באנגלית: Tunneling Protocol), הוא השימוש בפרוטוקול תקשורת המאפשר הכמסה של פרוטוקול אחר בתוכו, באופן בו שדה המטען (payload) של פרוטוקול המעטפת, מכיל למעשה הודעות המקודדות על פי פרוטוקול הליבה. המונחים תיעול ומנהור נובעים מכך שלמעשה נוצרת תעלה או מנהרה מבודדת שבה עוברות הודעות של פרוטוקול הליבה. שימוש בפרוטוקול תיעול מאפשר לדוגמה חצייה של רשתות שאחרת לא היו מאפשרות מעבר של הפרוטוקול לו מבוצעת הכמסה. דוגמת שימוש נפוצה בפרוטוקול תיעול היא הכמסה של פרוטוקול שאיננו תומך בהצפנה באחר שכן, דבר המאפשר את אבטחת ערוץ מעבר ההודעות ללא כל שינוי בהגדרת הפרוטוקול הגלוי.

פרוטוקולי תיעול לרוב אינם מקיימים את מודל השכבות של ה-OSI במובן שפרוטוקול המעטפת לרוב (אך לא תמיד) שייך לשכבה גבוהה או זהה לזו של פרוטוקול הליבה.

== תיעול SSH ==
מנהרת SSH היא תעלה מוצפנת הנוצרת על ידי פרוטוקול SSH בה מוכמס פרוטוקול אחר, לרוב פרוטוקול שאיננו מוצפן. לדוגמה, מחשבים מרוחקים המשתפים קבצים באמצעות פרוטוקול SMB דרך רשת לא מאובטחת, נדרשים להצפין את תעבורת פרוטוקול ה-SMB בחלק הלא מאובטח של הנתיב בו עוברים הנתונים. פרוטוקול SSH מאפשר יצירת תעלה מוצפנת שכזו, דרכה מועברות הודעות SMB. בהנחה שרשת המקור והיעד מאובטחות, מושגת בכך אבטחה מלאה של כל חלקי הרשת בהם מתבצע שיתוף הקבצים ללא כל שינוי במימוש פרוטוקול SMB.

==פרוטוקולים נפוצים ==
איור של כימוס IP in IP
* IP in IP (פרוטוקול 4): IP in IPv4/IPv6
* SIT/IPv6 (פרוטוקול 41): IPv6 in IPv4/IPv6
* GRE (פרוטוקול 47): Generic Routing Encapsulation
* OpenVPN (UDP פורט 1194): Openvpn
* SSTP (TCP פורט 443): Secure Socket Tunneling Protocol
* IPSec (פרוטוקול 50 ו-51): Internet Protocol Security
* L2TP (פרוטוקול 115): Layer 2 Tunneling Protocol
* VXLAN (UDP פורט 4789): Virtual Extensible Local Area Network.

קטגוריה:פרוטוקולי תקשורת
קטגוריה:VPN
קופה אמריקה 2001

טורניר הכדורגל של אמריקה הדרומית - 2001 (2001 Campeonato Sudamericano Copa América) נערך ביולי 2001 בקולומביה, והיה הטורניר ה-40 של הקופה אמריקה שנוהל על ידי CONMEBOL, קונפדרציית הכדורגל הדרום אמריקאית.

הטורניר נערך בקולומביה, חרף החשש מהמצב הביטחוני במדינה. כשהלכה למעשה, ההחלטה על קולומביה כמדינה מארחת התקבלה ברגע האחרון, כאשר ונצואלה ומדינות נוספות הציעו לארח את הקופה אמריקה. אף שנבחרת קנדה בכדורגל הוזמנה לטורניר, הכדורגלנים הקנדיים סירבו לשחק בטורניר והם שבו לקבוצות הכדורגל שלהם מבלי ליטול חלק בטורניר. נוסף לכך בלטה מאוד גם היעדרותה של ארגנטינה מהטורניר, שסירבה אף היא להגיע למדינה שהמצב הביטחוני בה כה בעייתי, זאת חרף הבטחת הרשויות הקולומביאניות לספק את כל שירותי האבטחה הדרושים - וכך בהיעדרן של קנדה וארגנטינה, הוזמנו הונדורס וקוסטה ריקה. הונדורס הוזמנה ממש ברגע האחרון והכדורגלנים הגיעו במטוס שסופק על ידי חיל האוויר הקולומביאני והם נחתו בבוגוטה, ממש כמה שעות לפני תחילת משחק הפתיחה של הטורניר.

קולומביה זכתה בתואר אלופת הקופה אמריקה לראשונה בתולדותיה.

==אצטדיונים==
{| class="wikitable sortable"
|-
!width="90px"| עיר 
!width="120px"| אצטדיון
!width="50px"| תכולה
|-
| ארמניה || האצטדיון המרכזי || 29,000
|-
| ברנקייה || אצטדיון מטרופוליטאנו || 60,000
|-
| בוגוטה || אצטדיון אל קמפין || 48,300
|-
| קאלי || אצטדיון פסקואל גררו || 45,625
|-
| מניסלס || אצטדיון פלוגרנדה || 36,553
|-
| מדיין || אצטדיון אטנאסיו חירארדוט || 52,000
|-
| פריירה || אצטדיון הרנאן רמירס וייגאס || 30,313
|}

==משחקי הטורניר==
===שלב הבתים===
====בית א'====

====בית ב'====

====בית ג'====

====דירוג הנבחרות במקום השלישי====

===שלב הנוקאאוט===

===אלופה===

==מלכי השערים==

6 שערים
* ויקטור אריסטיסאבאל

5 שערים
* פאולו ואנצ'ופה

3 שערים
* כריסטיאן מונטסינוס
* אמאדו גווארה
* סאול מרטינס

2 שערים
* דנילסון
* אגוסטין דלגדו
* ג'ארד בורגטי
* וירג'יליו פריירה

==קישורים חיצוניים==
*[http://www.rsssf.com/tables/2001safull.html קופה אמריקה 2001 בארכיון RSSSF]
==הערות שוליים==

קטגוריה:קופה אמריקה
קטגוריה:תחרויות כדורגל ב-2001
קטגוריה:תחרויות כדורגל בקולומביה
קטגוריה:בוגוטה: ספורט
קטגוריה:סנטיאגו דה קאלי: ספורט
קטגוריה:מדיין: ספורט
קטגוריה:ברנקייה: ספורט
קטגוריה:מניסלס: ספורט
קופה אמריקה 1999

קופה אמריקה 1999 (בספרדית: Copa América 1999) הוא טורניר הקופה אמריקה ה-39. הטורניר נערך מ-29 ביוני ועד 18 ביולי 1999 בפרגוואי. בטורניר זכתה נבחרת ברזיל לאחר שניצחה במשחק הגמר את נבחרת אורוגוואי בתוצאה 3–0.

לטורניר זה הוזמנו שתי נבחרות שאינן מאמריקה הדרומית – נבחרת מקסיקו ונבחרת יפן, אשר הפכה לנבחרת הראשונה מחוץ ליבשת אמריקה אשר משתתפת בטורניר.

==אצטדיונים==
{| class="wikitable sortable"
|-
!width="90px"| עיר
!width="120px"| אצטדיון
!width="50px"| תכולה
|-
| אסונסיון || אצטדיון דפנסורס דל צ'אקו || 36,000
|-
| אסונסיון || אצטדיון הגנרל פבלו רוחאס || 32,910
|-
| לוקה || אצטדיון פליסיאנו קאסרס || 25,000
|-
| פדרו חואן קבאיירו || אצטדיון מונומנטל ריו פראפיטי || 30,000
|-
| סיודד דל אסטה || אצטדיון אנטוניו אודונה סארובי || 28,000
|}

==משחקי הטורניר==
===שלב הבתים===
====בית א'====

====בית ב'====

====בית ג'====

====דירוג הנבחרות במקום השלישי====

===שלב הגמר===

===אלופה===

==מלכי השערים==

5 שערים
* רונאלדו
* ריבאלדו

4 שערים
* אמורוזו

3 שערים
* מרטין פלרמו
* איבן סמוראנו
* לואיס הרננדס
* מיגל אנחל בניטס
* רוקה סנטה קרוס
* מרסלו סלז'טה

==קישורים חיצוניים==

* [http://www.rsssf.com/tables/99safull.html קופה אמריקה 1999] ב-rsssf

קטגוריה:קופה אמריקה
קטגוריה:תחרויות כדורגל ב-1999
קטגוריה:פרגוואי: כדורגל
קטגוריה:תחרויות ספורט בפרגוואי
אוטה ברהה

אוטה טייסן ברהה (בדנית: Otte Thygesen Brahe; 2 באוקטובר 1518 – 9 במאי 1571) היה אציל דני, בן לאחת המשפחות המשפיעות ביותר בדנמרק באותה התקופה. אוטה ידוע במיוחד כאביו של האסטרונום טיכו ברהה ובשל האחוזה שייסד – טירת קנוטסתורפ. היה אביר מסדר הפיל.

==חיי משפחה ==
אוטה נולד בטירת טוסתרופ לטי ברהה וסופי ראד.
אוטה נשא לאישה את באטה בילה בשנת 1544. גם באטה הייתה אצילה דנית ממעמד זהה לזה של אוטה, ולשניים היו חוות, יערות ואדמות רבות בערים דניות כגון קופנהגן. את הטירה בנה במאה ה-16 ובנייתה נשלמה בשנת 1550.

=== ילדיו של אוטה ===
*ליזבת' ברהה – נולדה ב-10 בספטמבר 1545 בטירת קנוטסתורפ. נישאה לויטסקול קלוסטר. נפטרה ב-30 באוקטובר 1563.
*מרגרט ברהה – נולדה ב-1545 בטירת קנוטסתורפ.
*טי ברהה – נולד ב-14 בדצמבר 1546 בטירת קנוטסתורפ. נפטר ב-24 באוקטובר 1601. נחטף ושינה את שמו לטיכו.
*נילס ברהה – נולד ב-15 בדצמבר 1546 בטירת קנוטסתורפ. נפטר בטרם מלאו לו שבעה ימים.
*סטין ברהה – נולד ב-21 בדצמבר 1547 בסקונה. נפטר ב-11 באפריל 1620.
*מרין ברהה – נולדה ב-5 במאי 1549 בטירת קנוטסתורפ.
*אקסל ברהה – נולד ב-28 במאי 1550 בטירת קנוטסתורפ. נפטר ב-14 באוגוסט 1616.
*מרגרטה ברהה – נולדה ב-22 באוקטובר 1551 בטירת קנוטסתורפ. נפטרה ב-10 במרץ 1614.
*קירסטן ברהה – נולדה ב-26 באוקטובר 1552 בטירת קנוטסתורפ. נפטרה ב-1 במאי 1566.
*יורגן אוטסן ברהה – נולד ב-19 בפברואר 1544 בטירת קנוטסתורפ. נפטר ב-4 בפברואר 1601.
*קנוד ברהה – נולד ב-24 באוגוסט 1555 בטירת אלבורגוס. נפטר ב-3 בפברואר 1615.
*סופי ברהה – נולדה ב-1556 נפטרה ב-1643.

טיכו נולד בטירת קנוטסתורפ, שבסקונה דנמרק (כיום דרום שוודיה) בשם טיגה אוטסן ברהה.
כשהיה בן שנתיים, בשנת 1548, נחטף בידי דודו יורגן ברהה ונלקח לטירת טוסתרופ וכשהייה נער שינה את שמו לטיכו.
ישנה סברה שטוענת כי אוטה הבטיח לאחיו שהיה חשוך ילדים את אחד מבניו, הזמן עבר ואוטה לא עמד בהבטחתו ולכן יורגן החליט לפעול וחטף את טיכו. אף על פי שבנם נחטף, אין עדויות כי אוטה ברהה ואשתו התאמצו להשיב אליהם את בנם.

אוטה לא רצה שחמשת בניו יבזבזו את זמנם וילמדו לטינית, אלא רצה שיגדלו להיות שרי צבא. הוא דאג לאמן את בניו בלחימה בחרב וסייסות.

== חייו הפוליטיים ==
כאמור, אוטה היה בן למשפחה מבוססת ביותר באליטה הדנית. מתוקף מעמדו הרם וכדי להרחיב את טירתו שרף את יבוליהם של 7 איכרים והבריח אותם אל היער. אוטה היה בן ברית קרוב של מלך דנמרק ומאוחר יותר הפך להיות מושל הלסינבורג (כנראה בהשפעתו של פדר אוקס). משנת 1563 היה אוטה לאוליגרך, אחד מ-20 אנשים ששלטו בדנמרק.

== מותו ==
בסוף שנת 1570 אוטה חלה מאוד ומת במאי 1571. בעזבונו של אוטה הייתה טירת קנוטסתורפ, 500 חוות, 60 קוטג'ים 14 טחנות קמח ובתים בקופנהגן.

== ראו גם ==
* באטה בילי
* טיכו ברהה
* טירת קנוטסתורפ

== לקריאה נוספת ==
* ג'. ל. אי. דרייר, Tychonis Brahe Dani Opera Omnia

== קישורים חיצוניים ==

* [http://www.myetymology.com/encyclopedia/Otte_Brahe.html אוטה ברהה]

קטגוריה:אצולה דנית
קטגוריה:אבירי מסדר הפיל
קטגוריה:ילידי 1518
קטגוריה:נפטרים ב-1571